Document ID: 32000R1560

Kommissionens forordning (EF) nr. 1560/2000
af 17. juli 2000
om ændring af forordning nr. 2771/1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordningen for mælk og mejeriprodukter(1), senest ændret ved forordning (EF) nr. 1040/2000(2), særlig artikel 10, og
ud fra følgende betragtninger:
(1) I Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde(3) fastsættes bestemmelser om levering, indlagring, oplagring og udlagring af smør. For at skabe klarhed for virksomhederne bør de gældende bestemmelser præciseres, og der skal især fastsættes nærmere bestemmelser for oplagringsomkostningerne og kontrollen med kontraktligt privat oplagret smør.
(2) De i denne forordning fastsatte foranstaltninger er i overensstemmelse med udtalelse fra Forvaltningeskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 2771/1999 foretages følgende ændringer:
1) Artikel 17, stk. 2, andet og tredje afsnit, affattes således:"De oplagringsomkostninger, der skal betales, beregnes på grundlag af de faste beløb for indlagrings-, udlagrings- og lageromkostninger, der er fastsat i medfør af artikel 6 i Rådets forordning (EØF) nr. 1883/78(4)."
2) Artikel 33, stk. 3, affattes således:
"3. Ved udløbet for den kontraktlige oplagring foretager det ansvarlige organ en stikprøvekontrol vedrørende produkternes vægt og identifikation. Forbliver smørret på lageret efter udløbet af den maksimale periode for kontraktlig oplagring, kan kontrollen dog foretages ved udlagringen.
Med henblik på den i første afsnit omhandlede kontrol underretter kontrahenten det ansvarlige organ om de pågældende lagerpartier mindst fem arbejdsdage før:
i) udløbet af perioden for kontraktlig oplagring på 210 dage, eller
ii) påbegyndelsen af udlagringen, hvis denne finder sted i eller efter perioden på 210 dage.
Medlemsstaterne kan acceptere en kortere frist end fem arbejdsdage."
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juli 2000.

Labels: 3
17